i 7 2 C. PLIMI HIST. NAT. LIB. XI. 



An in sanguine principatus. 



XC1I. 39. Sunt qui subtilitatera animi * constare noii 

 tenuitate sanguinis putent , sed cute operimentisque 

 corporum magis aut minus bruta esse, ut ostreas et 

 testudines : boum terga , setas suum obstare tenuitati 

 immeantis spiritus, nec purum liquidumque transmitti : 

 sic et in homine , quum crassior callosiorve excludat 

 cutis : ceu vero non crocodilis et duritia tergoris tri- 

 buatur, et solertia. 



De tergore. 



XCIII. Hippopotami corii crassitudo talis , ul inde 

 tornentur hast , et tamen quaedam ingenio medica di- 

 ligentia. Elephantorum quoque tergora impenetrabiles 

 cetras habent , quum tamen omnium quadrupedum sub- 

 tilitas animi praecipua perhibeatur illis. Ergo cutis ipsa 

 sensu caret , maxime in capite : ubicumque per se ac 

 sine carne est , vulnerata non coit, ut in bucca cilioque. 



De pilis et vestitu tergoris. 



XCIV. Quae animal pariunt, pilos habent : qu ova, 

 pennas , aut squamas, aut corticem, ut tesludines : aut 

 cutem puram ? ut serpentes. Pennarum caules omnium 



